Kijas
Kijas je analogno ili logično rješenje nokog šerijatskog pitanja koje nije riješeno tekstom Kur'ana i sunneta. Analogno rješenje znači da se na jedan slučaj primjenjuje pravno rješenje koje je predviđeno za neki drugi slučaj koji je njemu sličan. Analogija se ne primjenjuje na osnovu bilo kakve sličnosti nego samo onda ako je sličnost između pojava znatna, tj. ako su bitne osobine u tim pojavama zajedničke, a sporedne osobine različite. Zato kijas ne znači uvođenje novog šerijatskog propisa nego samo otkrivanje i ukazivanja na već postojeće pravno rješenje. Svaki pravni sistem, pa tako i islamski, određuje mogućnost izvjesnog prilagođavanja, dopunjavanja i proširivanja. Jedan od najčešće korištenih načina proširivanja pravnih normi jest upravo kijas ili analogija.